Shamsul Iskandar Md Akin

Datuk Seri Shamsul Iskandar @ Yusre bin Hj Mohd Akin (lahir 29 Disember 1974) adalah ahli politik Malaysia berbangsa Melayu yang merupakan bekas Timbalan Menteri Industri Utama dan bekas Ketua Pemuda Parti Keadilan Rakyat (PKR). Pada pilihan raya umum ke-13 beliau telah menewaskan Ketua Menteri Melaka, Datuk Seri Mohd Ali bin Mohd Rustam untuk menjadi ahli parlimen Bukit Katil, Melaka. Pada peringkat parti beliau ialah Ketua Penerangan KEADILAN.

Barisan Nasional telah memfailkan petisyen untuk membatalkan keputusan kerusi ini, bagaimanapun Mahkamah Pilihan Raya di Melaka menolak dengan kos petisyen yang difailkan BN membatalkan keputusan kerusi Parlimen Bukit Katil dan Dewan Undangan Negeri (DUN) Bukit Baru yang dimenangi oleh PKR dan PAS. Pada PRU-13, Mohd Ali bin Mohd Rustam tewas kepada Shamsul Iskandar dengan majoriti 5,447 undi manakala Karim yang juga Ketua Pemuda BN Melaka kalah tipis dengan majoriti 48 undi kepada Dr Md Khalid Kassim.

Latar belakang
Beliau dilahirkan di Hospital Melaka pada 29 Disember 1974. Ayahanda Hj. Mohd Akin bin Ayim (meninggal dunia pada 6 Ogos 2007) dan bonda Hjh. Halimah binti Hj. Kidam (meninggal dunia pada 14 Jun 1989. Beliau mempunyai 5 orang adik beradik. 

Beliau bersekolah rendah di Sekolah Kebangsaan Kesang Tua, Jasin dan mendapat pendidikan menengah di Sekolah Menengah Kebangsaan Agama Sultan Muhammad, Batu Berendam, Melaka sebelum melanjutkan pelajaran di Kolej Islam Sultan Alam Shah, Klang. Beliau adalah seorang berkelulusan undang-undang dari Universiti Islam Antarabangsa Malaysia (UIAM).

Beliau merupakan seorang Pengakap Raja.

Beliau mendirikan rumahtangga pada tahun 2003 dan mempunyai 3 orang anak, seorang perempuan dan dua lelaki.

Kerjaya politik
Pada tahun 2007, beliau menjadi Ketua Pemuda PKR selepas pemimpinnya Mohamad Ezam Mohd Nor, melepaskan jawatan pada 2006, dan beliau mengalahkan Hasmi Hashim pada pilihan raya 2007 untuk menggantikannya.

Pada pilihan raya 2004, beliau bertanding di kawasan Parlimen Tangga Batu yang baru diwujudkan di negeri asalnya, Melaka tetapi kalah kepada Idris Haron. Kemudian pada pilihan raya 2008, beliau bertanding dan kalah di kerusi Parlimen Dungun di Terengganu. Beliau akhirnya dipilih ke Parlimen pada pilihan raya 2013 untuk kerusi Bukit Katil, menewaskan lawan berat, Ketua Menteri Melaka, Mohd Ali Rustam. Dalam pilihan raya 2018, beliau berjaya mengekalkan Bukit Katilnya yang telah berubah menjadi Hang Tuah Jaya selepas penandaan semula 2018 tetapi kehilangan kerusi Rim Dewan Undangan Negeri Melaka.

Pada 2014, beliau dipilih sebagai naib presiden PKR, bersama Rafizi Ramli, Nurul Izzah Anwar dan Tian Chua. Beliau tidak mempertandingkan kepimpinan sayap pemuda PKR.

Pada 11 Disember 2013, Shamsul Iskandar didakwa bertanggungjawab dalam perhimpunan Pilihan Raya Malaysia 2013 atau "Blackout 505", perhimpunan yang diadakan di kawasan terhad di kompleks Masjid Ar-Rahman Universiti Malaya yang berlaku di 15 bandar raya di Malaysia. Selepas lima tahun dia dibebaskan pada 16 Mei 2018 dan semua tuduhan telah digugurkan atas alasan pendakwaan gagal membuktikan kes terhadap Shamsul di luar keraguan munasabah.

Berikutan dengan kemenangan Pakatan Harapan pada Pilihanraya Umum ke 14, beliau telah dilantik menjadi anggota Jemaah Menteri sebagai Timbalan Menteri Industri Utama di bawah kerajaan baharu dipimpin oleh, Tun Dr Mahathir Mohamad. 

Di peringkat antarabangsa, Shamsul Iskandar juga merupakan ahli Lembaga Rangkaian Parlimen di Bank Dunia & Tabung Kewangan Antarabangsa.

Keputusan pilihan raya

Anugerah
  Darjah Gemilang Seri Melaka (DCSM) - Datuk Seri (2018)

Rujukan

Pautan luar
 Blog

Ketua Pemuda PKR
Kelahiran 1974
Orang hidup
Ahli politik Malaysia berketurunan Melayu
Muslim Malaysia
Orang dari Melaka
Ahli Dewan Rakyat, Parlimen Malaysia ke-14
Ahli Dewan Rakyat, Parlimen Malaysia ke-13
Anggota Parti Keadilan Rakyat
Ahli pembangkang Kerajaan Muhyiddin Yassin